कार के पास उनकी तस्वीर देख इमोशनल हुए फैंस, कहा- आपके जाने के बाद मेरे लिए बॉलीवुड खत्म है
Fans of Sushant Singh Rajput express their emotions as a new video of his car emerges online. Watch the exclusive footage On Dainik Bhaskar (दैनिक भास्कर)
सुशांत सिंह राजपूत को गुजरे हुए 2 साल से अधिक हो गए हैं, लेकिन किसी न किसी वजह से वो चर्चा में बने रहते हैं। अब हाल ही एक वीडियो वायरल हुआ है, जिसमें उनकी फेवरेट व्हाइट रेंज रोवर दिखाई दे रही है। इस वीडियो को देखकर एक बार फिर से फैंस को उनकी याद आ गई।
‘4747’ था सुशांत का लकी नंबर
इंस्टेंट बॉलीवुड ने हाल ही में अपने इंस्टाग्राम हैंडल पर लेटेस्ट वीडियो शेयर किया है, जिसमें सुशांत सिंह की व्हाइट रेंज रोवर दिखाई दे रही है। ये कार उनके पटना स्थित घर पर मौजूद है। इस कार का नंबर 4747 है, जो सुशांत का लकी नंबर था। कार के बगल में ही टेबल पर उनकी तस्वीर भी रखी हुई है।
सुशांत सिंह कारों के बहुत शौकीन थे। उनके पास 4747 नंबर की कई कारों का कलेक्शन था।
फैंस की आई फिर से सुशांत की याद 
इस वीडियो के सामने आते ही, फैंस को फिर से अपने पसंदीदा एक्टर सुशांत सिंह की याद आ गई। एक फैन ने कमेंट कर लिखा है- भरोसा ही नहीं होता है कि वो अब हमारे साथ नहीं हैं।
वहीं दूसरे फैन ने लिखा है- हमने एक सच्चे इंसान को खो दिया है। इस अंत से वो बहुत अच्छा डिजर्व करते थे।
एक फैन का ये भी कहा है- सुशांत के जाने के बाद मेरी लिए बाॅलीवुड खत्म है।
14 जून, 2020 को अपने फ्लैट में मृत पाए गए थे सुशांत
सुशांत सिंह राजपूत 14 जून, 2020 को बांद्रा में अपने घर पर रहस्यमयी तरीके से मृत पाए गए थे। पहली नजर में मामला सुसाइड का लगा था, लेकिन बाद में मीडिया और विपक्षी दलों के प्रेशर की वजह से इस मामले की जांच को CBI को सौंपा गया। CBI की आखिरी रिपोर्ट में मौत की असल वजह सुसाइड ही बताया गया।
CBI जब इस मामले की जांच कर रही थी तब इसमें ड्रग्स एंगल खुल कर सामने आया था। नार्कोटिक्स कंट्रोल ब्यूरो ने इस मामले में बड़े पैमाने पर जांच की थी। जांच में ड्रग्स सिंडिकेट की बात भी सामने आई थी।
इस ड्रग्स केस में सुशांत की गर्लफ्रेंड रहीं रिया चक्रवर्ती बुरी तरह फंसी थीं। रिया पर खुद भी ड्रग्स लेने और सुशांत को भी ड्रग्स देने का आरोप लगा था। इसके अलावा रिया पर सुशांत के घरवालों ने भी आरोप लगाते हुए कहा था कि वो सुशांत को मानसिक और आर्थिक रूप से प्रताड़ित करती थीं।
सुशांत सिंह राजपूत से जुड़ी ये खबरें भी पढ़ेंः
सुशांत की विश लिस्ट को पूरा कर रहे हैं नीलोत्पल:दो ब्लाइंड बच्चों को गोद लिया क्योंकि सुशांत की ख्वाहिश थी, एक लाख पौधे भी लगवाए
एक्टर सुशांत सिंह राजपूत जिंदा होते तो आज उनका 37वां जन्मदिन होता। 14 जून 2020 को दुनिया को अलविदा कह गए सुशांत की मौत आज भी अनसुलझी पहेली है। CBI इस गुत्थी को सुलझाने में लगी है कि सुशांत ने आत्महत्या की थी या उनकी हत्या हुई थी। ढाई साल बीत गए हैं, लेकिन सुशांत की मौत का मुद्दा आज भी गर्म है। मामले की गर्माहट को बनाए रखा है सोशल मीडिया ने। लगभग हर दिन ट्विटर पर सुशांत सिंह राजपूत से जुड़ा कोई हैशटैग ट्रेंड कर रहा होता है। पढ़ें पूरी खबर...
सुशांत ने सुसाइड नहीं किया, उनका मर्डर हुआ:अटॉप्सी स्टाफ ने कहा- बॉडी देखते ही समझ गया था, पर सीनियर्स ने चुप करा दिया
सुशांत सिंह राजपूत की मौत को ढाई साल हो गए हैं, लेकिन इसकी गुत्थी अब तक नहीं सुलझी है। पुलिस ने उनकी मौत को आत्महत्या बताकर केस बंद कर दिया था, लेकिन उनके फैंस इस बात पर अड़े रहे कि उनका मर्डर हुआ है।​​​​​​​ पढ़ें पूरी खबर...